kardosdrur/scandi-wiki huggingface dataset:
Cz

CZ, C-Z, C/Z eller cz kan referere til: 
 Tjekkiet - ISO 3166 landekoden er CZ
 .cz - internet topdomæne for Tjekkiet
 C/Z Records - et amerikansk plademærke
 China Southern Airlines - IATA luftfartøj mærke CZ
 Kubisk zirkonia - et syntetisk smykkesten
 Controlled Z gate
 Røde Stjerne Beograd - serbisk fodboldhold
Twister

Twister kan referere til:

 Twister (is) – en ispind
 Twister (film fra 1989) – en film fra 1989 af Michael Almereyda
 Twister (film fra 1996) – en film fra 1996 af Jan de Bont
 Twister (spil) – et socialt spil
 Twister (forlystelse) – en forlystelsesbane i forlystelsesparken Gröna Lund i Stockholm, Sverige
Naja Kristensen

Naja Kristensen (født Petersen; født i 1968 in Ilulissat) er en grønlandsk politker fra Atassut. Hun var sundheds- og miljøminister fra november 2008 til juni 2009.

Uddannelse og familie 
Naja Petersen er uddannet socialrådgiver og arbejdede med børn, unge og familier i den tidligere Aasiaat Kommune indtil 2008. Hun er gift med Knud Erik Kristensen, og de har tre børn.

Politisk karriere 
Hun var medlem af byrådet i Aasiaat Kommune samt overgangsudvalget i den ny Qaasuitsup Kommunia i 2008.

Naja Petersen stillede op til landstingsvalget i 2005 og fik 147 stemmer I oktober 2007 var hun stedfortræder for Augusta Salling i Landstinget i tre uger. Den 4. november 2008 kom hun tilbage i Landstinget som stedfortræder i 18 dage for Knud Kristiansen. Kun tre dage senere blev hun udnævnt til sundheds- og miljøminister i Hans Enoksens femte regering som efterfølger for Arĸalo Abelsen. Hun var minister indtil regeringen gik af efter næste landstingvalg i 2009. Ved det valg fik hun 144 stemmer hvilket rakte til plads som anden stedfortræder for Atassut. I efteråret 2009 var hun stedfortræder for Knud Kristiansen i Inatsisartut Hun deltog ikke ved inatsisartut-valget i 2013 (Landstinget skiftede navn til Inatsisartut ved overgangen til Selvstyret i 2099), men blev samme år genvalgt til kommunalbestyrelsen i Qaasuitsup Kommune. Ved valget til Inatsisartut i 2014 fik hun kun 32 stemmer. Ved kommunalvalget 2017 fik hun Atassuts eneste mandat i den nye Kommune Qeqertalik, hvor hun blev genvalgt fire år senere ved kommunalvalget i 2021.

Referencer 

Medlemmer af Landsstyret
Politikere fra Atassut
Kommunalpolitikere fra Grønland
Personer fra Ilulissat
Gwen Tennyson

Gwendolyn "Gwen" Tennyson, af og til kendt som Heldig-pigen, er en fiktiv figur, fra Cartoon Networks Ben 10-serie, skabt af Man of Action. Hun er kusine til seriens hovedperson Ben Tennyson og hans bedste ven, og et kernemedlem af Ben's hold, som ofte hjælper ham i hans mange eventyr for at besejre skurke og forbrydere og beskytte og redde jorden og universet. Gwen er megen intelligent og en stærk kampsport, og udvikler senere magiske evner, der til sidst afsløres for at være fremmede i naturen, efter at have arvet det fra sin rumvæsen-bedstemor, Verdona.

Gwen blev skabt til den originale serie fra 2005, hvor Meagan Smith lagde stemme til hende som 10-årig. Smith blev efterfulgt af Ashley Johnson, der lagde stemme til Gwen som teenager i den efterfølgende serie Ben 10: Alien Force, Ben 10: Ultimate Alien og Ben 10: Omniverse, mens Montserrat Hernandez lagde stemme til Gwen til reboot-serien fra 2016. Tara Strong lægger  midlertidigt også stemme til en version af Gwen, der foregår i en alternativ fremtid fra den originale serie .

En anime spin-off soloserie med Gwen i hovedrollen, der foregår i den originale kontinuitet, mens hun går på college, er i aktiv udvikling.

Eksterne henvisninger 
 
 
Fiktive personer
Tegnefilmsfigurer
Ben 10
Nebo

Nebo kan henvise til:

Religion og mytologi 
 Nebo (bibelsk by) – flere steder i Biblen
 Nebo (gud) – en babylonisk gud, også kaldet Nabu

Steder 
 Nebo (Queensland) – by i Queensland, Australien
 Nébo (Elfensbenskysten) – by og kommune (sous-préfecture) i Elfensbenskysten
 Nebo (Sydafrika) – by i Sydafrika
 Nebo (Kentucky) – by i Kentucky, USA

Musik og film 
 Nebo (Anastasija Petryk-sang) – ukrainsk sang
 Nebo (Nina Badrić-sang) – kroatisk sang
 Nebo (film) – russisk spillefilm fra 2021
Dusk to Dawn

Dusk to Dawn er en amerikansk stumfilm fra 1922 af King Vidor.

Medvirkende 
 Florence Vidor som Marjorie Latham / Aziza
 Jack Mulhall som Philip Randall
 Truman Van Dyke som Ralph Latham
 James Neill som John Latham
 Lydia Knott som Mrs. Latham
 Herbert Fortier som Mark Randall
 Norris Johnson som Babette

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
Sydhavsøens Hersker

Sydhavsøens Hersker er en amerikansk stumfilm fra 1922 af George Melford.

Medvirkende 
Lila Lee som Ruth Attwater
James Kirkwood som Robert Herrick
Raymond Hatton som J.L. Huish
George Fawcett som Davis
Noah Beery som Richard Attwater
Jacqueline Logan som Tehura

Referencer

Eksterne henvisninger 

 

Stumfilm fra USA
Amerikanske film fra 1922
Det elektriske Hus

Det elektriske Hus er en amerikansk stumfilm fra 1922 af Buster Keaton og Edward F. Cline.

Medvirkende 
 Buster Keaton
 Virginia Fox
 Joe Keaton
 Louise Keaton
 Myra Keaton
 Joe Roberts

Referencer

Eksterne henvisninger 

 

Stumfilm fra USA
Amerikanske film fra 1922
Komediefilm fra USA
The Eleventh Hour

The Eleventh Hour er en britisk stumfilm fra 1922 af George Ridgwell.

Medvirkende 
 Madge White som Doris Elliot  
 Dennis Wyndham som Jeff Ironside  
 Phillip Simmons som Hugh Chesyl  
 M. Gray Murray som Elliot  
 Beatrice Chester som Mrs. Elliot

Referencer

Eksterne henvisninger 

 

Stumfilm fra Storbritannien
Britiske film fra 1922
Mette Kunøe

Mette Kunøe (født 5. novemberr 1937 i Odense) er en dansk sprogforsker og kvinderettighedsforkæmper.

Familie og tidlige liv 
Mette Kunøe er datter af landsretssagfører Hans Jørgen Jakobsen Kunøe og Yelva Sevilla Petersen. Hun  har en lillesøster. Som barn var hun blå spejder og interesseret i musik og maleri. Bøger og læsning fyldte dog mest, og hun læste inden hun kom i skole. Derudover skrev hun bogen Spilopmagerne (udgivet 1949) da hun var otte år.

Uddannelse og karriere 
I 1956 blev Kunøe student fra Odense Katedralskole. Samme år begyndte hun at læse til cand.mag. med dansk hovedfag og tysk bifag ved Århus Universitet, efter at hendes far havde frårådet hende at læse jura som kvinde. Hun fik Århus Universitets guldmedalje i 1961. Uddannelsen blev færdiggjort i 1964 efter udlandsophold i Tübingen (1959-60), Stockholm og München.

Derefter var hun 1964-1966 dansk lektor i Bonn og Köln. Hun blev amanuensis tilbage i Århus ved Institut for Nordisk Sprog og Litteratur, men var på dette tidspunkt gravid uden at være gift og fødte en datter i 1967. Hun blev ikke behandlet godt i denne situation og blev efterfølgende aktiv i kvindebevægelsen fra 1970. Hun blev medlem af Socialistisk Folkeparti i 1972 og organiserede deres kvindelandsmøder, kvindegrupper inkl. formuleringen af SF's daværende kønskvoter.  I 1976-1980 var hun medlem af SF's hovedbestyrelse.

På instituttet ved Århus Universitet var hun i 30 år den eneste kvinde med fastansættelse. Her blev hun på et tidspunkt lektor og institutleder. I 1978-1986 blev hun medlem af Statens Humanistiske Forskningsråd som den anden kvinde nogensinde (efter Eli Fischer-Jørgensen), hvor hun støttede kvindeforskningen. I 2002 blev der udgivet et festskrift i anledning af hendes 65-års-fødselsdag. Hun stoppede som lektor i 2005.

Råd, nævn og udvalg 
Sideløbende var Mette Kunøe også aktiv i Samarbejdet Arbejdere-Akademikere i 1973-1975, Dansk Sprognævn i 1988-1993, medlem af Den Nordiske Referencegruppe for Kvindeforskning under Nordisk Ministerråd i 1990-92, bestyrelsen for KVINFO 1987-1995 (fra 1992 som forkvinde) samt det Humanitiske Fakultetsråd ved Århus Universitet og Det Humanistiske Fakultets ph.d.-udvalg.

Kilder 

Ansatte ved Aarhus Universitet
Modtagere af Aarhus Universitets guldmedalje
Personer i Dansk Kvindebiografisk Leksikon
Personer fra Odense
Politikere fra SF
Studenter fra Odense Katedralskole
DNK

Forkortelsen DNK kan henvise til forskellige ting
 Danmark
 Den Ny Kirkebog - en ændring i dansk kirkebogsføring
 Den Norske Kirke
Kunøe

Kunøe er et dansk efternavn. Pr. 1. januar 2023 var der 15 personer i Danmark med navnet.

Personer med navnet 
 Ib Kunøe
 Mette Kunøe

Kilder 

Danske efternavne
Frederiksberg Kommunalforening

Frederiksberg Kommunalforening er en faglig organisation for ansatte i Frederiksberg Kommune. Foreningen, som i daglig tale kaldes FKF, blev stiftet den 27. november 1908, og foreningens formål er blandt andet at varetage medlemmernes interesser i relation til løn- og ansættelsesvilkår.

FKF er en partipolitisk neutral organisation, og den er tilsluttet Fagbevægelsens Hovedorganisation (FH).

FKF holder til i foreningens egne lokaler på 5. sal på Frederiksberg Rådhus. Lokalerne var en gave fra Frederiksberg Kommune i anledning foreningens 60 års jubilæum i 1968.
Crveni Otok

Crveni Otok (Røde Ø) er en tvillingeø i kroatiske del af Adriaterhavet med et areal på 	0,24 km² . Det er beliggende nær Rovinj og forbinder øen Sveti Andrija (kroatisk for "Sankt Andreas" , italiensk: Isola di Sant'Andrea) med den nærliggende ø  med en dæmning. Dens område er 0,233 km².

Historie
Øen var sandsynligvis beboet i oldtiden. I det 6. århundrede byggede benediktinerne et kloster på øen. Benediktinerne forlod øen i det 13. århundrede, og i det 15. århundrede blev øen overtaget af franciskanerne, der renoverede kirken og klosteret. I 1809 blev øen erobret af Frankrig, og i 1892 blev en cement- og kalkfabrik bygget på øen ved brug af Steeple kirketårnet som skorsten.

Referencer 

Red island (Island of Saint Andrija) on www.rovinj.org

Øer i Kroatien
Adriaterhavet
Istria
Sorø Byløb

Sorø Byløb er et byløb der bliver holdt hvert år i forårstiden. Sorø Byløb er sponsoreret af Rotary. 

Ruten er 2,5 km lang. Man kan vælge at løbe den 2 eller 4 omgange og deltage i voksen løbet. Hvis man er over 12 år gammel må man ikke deltage i 2,5 km løbet med mindre man er en forældre. I 2020 var løbet aflyst pga Corona. 

I 2021 blev børneløbet vundet af:

 Samuel Grønbæk Nielsen. (11:30 min.)
 Elias Bouidar. (11.49 min.)
 Mathias Schluntz. (12.49 min.)
 Theodor Charbon. (12.25 min.)
 Erica Charbon. (13.14 min.)
 Arthur Christian Møller Mazzanti. (13:39 min.)

I 2022 Blev Børneløbet vundet af 

 Matteo Alexander Nielsen. (10.52 min.)
 Samuel Grønbæk Nielsen. (11:01 min.)
 Storm Pedersen. (12.22 min.)
 Victor Noer. (12.30 min.)
 Liam á Argjahøvda. (12.38 min.)
 Strom Folkmann Poulsen. (12.41 min.)
 Aksel Wegeland. (12.50 min.)
 Villads Højbjerg Knudsen. (13.04 min.)
 Ellen Juul-Andersen. (13.20 min.)
 Arthur Christian Møller Mazzanti. (13.21 min.)
Bent Jørgensen (navneforsker)

Bent Jørgensen (født 12. marts 1944) er en dansk navneforsker og professor emeritus ved Københavns Universitet. Hans forskning har især fokuseret på danske stednavne, men også personnavne og sproghistorie. Han har bidraget til etymologier i Den Store Danske og Den Danske Ordbog. Han er derudover interesseret i sporvogne.

Historie  
Bent Jørgensen voksede op tæt på Islev Station. Han blev i 1970 magister i nordisk filologi, og i 1976 dr.phil. på grundlag af Reciprokering. Studier i indbyrdes afhængighed mellem ældre danske bebyggelsesnavn. Han blev i 1979 ansat som lektor og var 1999 til 2003 institutleder for Institut for Navneforskning på Københavns Universitet. 

Han blev i 2008 udnævnt til professor i nordisk navneforskning, først midlertidigt I 2014 blev der udgivet et festskrift i anledning af hans 70-års-fødselsdag. Han gik på pension i 2017, og der blev senere på året afholdt et æresseminar for ham.

Medlemskaber 
Bent Jørgensen var næstformand for Dansk Landbohistorisk Selskab 1981-1993 og formand for Stednavneudvalget 1993-1999. Derudover har han været formand for Dansk Selskab for Oldtids- og Middelalderforskning, og medlem af Dansk Sprognævns repræsentantskab, Det Danske Sprog- og Litteraturselskab samt Sporvejshistorisk Selskab. Han blev i 1992 efor for Studentergården.

Han er optaget i Kungl. Gustav Adolfs Akademien.

Kilder 

Sprogvidenskabsfolk fra Danmark
Personer i Dansk Sprognævn
Professorer fra Københavns Universitet
Valdemar Jensen (politiker)

Valdemar Jensen (født 9. juli 1870 i København, død 1. maj 1915) var en dansk socialdemokratisk politiker. Han var medlem af Københavns Borgerrepræsentation fra 1908 og af Folketinget fra 1913 til sin  død i 1915.

Valdemar Jensen var søn af smedesvend Johan Jensen. Han var uddannet cigararbejder, men arbejdede som ekspedient og inkassator ved Social-Demokraten fra 1895 til sin død i 1915. Han var medlem af sognerådet i Sundby fra 1895 til 1902 og blev medlem af Københavns Borgerrepræsentation i 1908.

Han var opstillet til Folketinget i Hillerødkredsen fra folketingsvalget i 1906. Kredsen havde valgt Lars Dinesen siden folketingsvalget i 1873, men Jensens stemmetal voksede støt fra valg til valg, og ved folketingsvalget 1915 vandt han over Dinesen.

Valdemar Jensen døde af sygdom 1. maj 1915. Han var allerede mærket af sygdommen fra begyndelsen af sin tid i Folketinget.

Referencer 

Folketingsmedlemmer i 1910'erne
Tidligere folketingsmedlemmer fra Socialdemokraterne
Medlemmer af Københavns Borgerrepræsentation fra Socialdemokraterne
Valdemar Jensen

Valdemar Jensen kan henvise til:
 Valdemar Jensen (politiker) – dansk socialdemokratisk politiker (1870-1915)
 Valdemar Jensen (bokser) – dansk født norsk bokser (1877-1954)
 Valdemar Jensen (maler) – dansk kunstmaler og litograf (1853-1919)

Endvidere personer hvor "Valdemar Jensen" indgår i navnet:
 Valdemar Lund Jensen – dansk fodboldspiller (født 2003)
 J.L.W.V. Jensen (Johan Ludvig William Valdemar Jensen) – dansk matematiker (1859-1925)
Mali Lošinj

Mali Lošinj er en by i det kroatiske distriktet Primorje-Gorski Kotar. Det er den største by på øen Lošinj, med 8.388 indbyggere i 2001. Navnet mali betyder egentlig «lille» eller «mindre» , men byen er alligevel større end nabobyen Veli Lošinj (Store Lošinj). 

Byen ligger i en bred og godt beskyttet bugt  på den sydøstlige del af øen. Turisme er vigtigste erhverv og der er flere hoteller og ferieanlæg i og omkring  byen, bl.a. en stor campingplads med ca. 1300 pladser

Referencer

Officielt websted

Byer i Kroatien
Byer i Primorje-Gorski Kotar
Niels Larsen (politiker, 1836-1922)

Niels Larsen (født 30. december 1836 i Ørslev Sogn, død 29. april 1922 i Odense) var en dansk gårdmand og politiker. Han var medlem af Folketinget fra 1873 til 1879. Han var venstremand.

Livsforløb 
Niels Larsen var søn af fæstebonde Lars Pedersen og arbejdede på farens gård som han overtog da faren gik på aftægt på gården 1874. Han købte senere gården til selveje, men måtte afhænde den i 1885. Niels Larsen emigrerede til USA i 1890. Der arbejdede han i Chicago som redaktionssekretær ved det norske blad Skandinavien og senere med kontorarbejde. Han vendte tilbage til Danmark efter kun et år og blev udvandringsagent for Thingvalla-Linjen i Ålborg. Larsen blev toldmedhjælper i Ærøskøbing i 1898 og senere toldassistent samme sted. Fra år 1900 var han toldassistent i Odense hvor han blev boende til han døde i 1922.

Politisk karriere 
Niels Larsen var opstillet mod folketingsmand Lars Dinesen i Ruds Vedby-kredsen ved folketingsvalget i 1872. Da Lars Dinesen havde skiftet valgkreds ved valget i 1873 blev Niels valgt som hans efterfølger. Han blev genvalgt ved de to næste valg i 1876 og 1879, men udtrådte af Folketinget i september 1879. Det var ifølge Emil og Victor Elberling måske for at give mulighed for redaktør Johannes Tauber, som havde tabt sit folketingsmandat ved valget i 1879, til komme tilbage til Folketinget. Tauber vandt da også suppleringsvalget i Ruds Vedby-kredsen og forblev derefter i Folketinget til sin død. Niels Larsen opstillede i Taubers tidligere valgkreds, Slagelsekredsen, ved folketingsvalgene i maj og juli 1881 og 1884 mod rektor F.C.B. Dahl fra Højre som havde besejret Tauber. Han kom tæt på at slå Dahl, men det lykkedes ikke.

Referencer 

Folketingsmedlemmer i 1870'erne
Elisa Maĸe

Elisa Gerda Kúkarnâĸ Maĸe [] (ny retskrivning: Elisa Gerda Kukkarnaaq Maqi; født Andreassen 16. februar 1916, død efterår 2007) var en grønlandsk forfatter og socialmedhjælper.

Livsforløb 
Elisa blev født i Kuummiit som datter af kunstneren Kârale Andreassen (1890–1934) og hans hustru, jordemoderen Johanne Kalia (1898–1973). Hun er opkaldt efter sin mormor. Hendes far havde grundlagt Kuummiit som et missionssted året før hun blev født. Den 21. september 1947 giftede hun sig med fangeren William Jakob Maĸe (1917–1986), søn af Robert og Aline. Hun fik med ham børnene Janus (født 1950), Arnaq (født 1951), Karoline (født 1952), Richardt (født 1953), Bajaat (dødt 1954) og Ulla (født 1956). Før ægteskabet havde hun to uægte børn, Kaarale (født 1939) og Anders (født 1944).

I 1933 rejste hun til København med sin familie hvor faren skulle hjælpe Knud Rasmussen med at færdiggøre filmen Palos brudefærd. Både Knud Rasmussen, der skrev manuskriptet, og Elisas far døde af influenza under filmarbejdet, og Elisa vendte til sidst tilbage til Kuummiit. I 1937 flyttede hun til Danmark, hvor hun blev barneplejerskeelev på Fuglebakkens Børnehospital. Hun supplerede med jordeuddannelse på Rigshospitalet og vendte derefter tilbage til sit hjemland, hvor hun indtil 1950 arbejdede på sygehuset i Tasiilaq. Derefter arbejdede hun for Ammassalik Kommune som socialmedhjælper i ti år. Hun endte med at arbejde i en sybutik som pelsbearbejdningskonsulent indtil 1991, inden hun gik på pension som 75-årig.

Elisa Maĸe blev betragtet som ekspert i østgrønlandske traditioner og sprog. I 1994 skrev hun sammen med den franske etnograf Catherine Enel en bog om østgrønlandsk opvækst, inspireret af sine egne ungsomsår. Andre bøger handlede om kvindehåndværk i tørvehuse og sommertelte. Hun var medlem af Blå Kors' afdeling i Tasiilaq siden stiftelsen i 1958 samt stifter og første formand for byens kvindeforening, men som hun dog forlod efter kort tid. Hun grundlagde derefter børnehjemmet Armangivat og etablerede dermed et samarbejde bl.a. med Red Barnet.

Den 21. juni 1989 modtog hun Nersornaat i sølv for sit mangeårige engagement. Hun døde i efteråret 2007 i en alder af 91.

Bøger 
 1993: Elisa Maqe-p oqaluttuarai ammit pissamaatit („Elisa Maqe fortæller om skind og forråd“)
 1993: Elisa Maqe-p oqaluttuarai illutoqqat tupitoqqat („Elisa Maqe fortæller om det traditionelle hus, det traditionelle telt“)
 1994: Tunumiit mersertini oqalittuaat („Østgrønlandske børneeventyr“)

Referencer 

Forfattere fra Grønland
Modtagere af Nersornaat i sølv
Ruds Vedby-kredsen

Ruds Vedby-kredsen eller Vedbykredsen (officielt: Holbæk Amts 3. valgkreds,  også kaldet kreds eller opstillingskreds) var fra Folketingets oprettelse i 1849 en af fem valgkredse til Folketinget i Holbæk Amt. Kredsen udgjorde den sydligste del af Holbæk Amt: Løve Herred, den sydøstligste del af Ars Herred og den sydvestligste del af Merløse Herred.

Fra starten omfattede kredsen sognene: Ørslev Sogn, Solbjerg Sogn, Nidløse Sogn, Stenlille Sogn, Havrebjerg Sogn, Gjerslev Sogn, Finderup Sogn, Tersløse Sogn, Skjellebjerg Sogn, Rerslev Sogn, Vedby Sogn, Sæby Sogn, Hallenslev Sogn, Gjørlev Sogn, Bakkendrup Sogn, Helsinge Sogn, Drosselbjerg Sogn, Svallerup Sogn, Store Fuglede Sogn og Lille Fuglede Sogn. Kredsen afstemningssted var Vedby Kro i Vedby.

Kredsen var uforandret til 1918. Ved folketingsvalget i 1918 – som var det sidste folketingsvalg med valg i enkeltmandskredse – blev Svinningekredsen (Holbæk Amts 2. kreds) nedlagt, og sognene Stiftbjergby Sogn, Mørke Sogn, Jyderup Sogn, Holmstrup Sogn, Skamstrup Sogn og Frydendal Sogn blev overført fra Svinningekredsen til Vedbykredsen.

Vedbykredsen gav valg til folketingsmedlemmerne:
 Asmund Gleerup (1809-1865): 4. december 1849 - 4. august 1852 (I, s.  162)
 Mikkel Rasmussen (1798-1858): 4. august 1852 - 14. juni 1858 (II, s. 151)
 Søren Jensen (1816-1899): 14. juni 1858 - 7. april 1864 (I, s. 258)
 Lars Dinesen (1838-1915): 7. juni 1864 - 14. november 1873 (I,  s. 124)
 Niels Larsen (1836-1922: 14. november 1873 - september 1879 (II, s. 9)
 Johannes Tauber (1827-1892): 1. oktober 1879 - 24. oktober 1892 (II, s. 232)
 Hans Lauritz Jørgensen (1850-1914): 15. november 1892 - 20. maj 1910 (I, s. 277)
 Søren Svendsen (1859-1934): 20. maj 1910 - 22. april 1918 (II, s. 221)
Kilderne anført i parentes henviser til bind og sidetal i Rigsdagens medlemmer gennem hundrede aar 1848-1948.

Referencer

Litteratur 
 Danmarks Statistik, Statistiske Meddelelser, 4. Række, 57. Bind, 1. Hæfte. Rigsdagsvalgene April – Maj 1918 med Suppleringsvalg i Tiden 1915–18. Udgivet af Det statistiske Departemnet, København 1918.
 Emil Elberling og Emil Elberling: Rigsdagens medlemmer gennem hundrede aar 1848-1948, København 1949-1950

Folketingsvalgkredse før 1920
Bakkavör

Bakkavor Group plc (originalt Bakkavör) er en britisk producent af ferske fødevarer med hovedkvarter i London. Eksempler på virksomhedens fødevarer er måltider, salater, desserter, dips, saucer, sandwich, pizza og brød. De driver 23 fabrikker i Storbritannien, 9 i USA og 5 i Kina.
Bakkavör blev etableret i 1986 af de to brødre Ágúst og Lýður Guðmundsson.

I 2022 havde de ca. 19.000 ansatte og en omsætning på 2,139 mia. britiske pund.

Referencer 

Etableret i 1986
Fødevarevirksomheder fra Storbritannien
Kastav

Kastav (italiensk: Castua) er en by i distriktet  Primorje-Gorski Kotar i Kroatien, bygget på en 365 m høj bakke med udsigt over Kvarnerbugten ved den nordlige del af Adriaterhavskysten. Den ligger  tæt på Rijeka, den største havn i Kroatien, og Opatija Riviera, en af landets  populære turistdestinationer.

Demografi
Kastav har en befolkning på 10.265 (folketællingen  2021).

Folketællingen i 2001 havde registreret følgende bosættelser:
 Brnčići, indb.: 677
 Ćikovići, indb.:  3.089
Kastav, indb.:  2.037
 Rubeši, indb.:  1.722
 Spinčići, indb.:  876
 Trinajstići, indb.:  490

Referencer

Officielt websted

Byer i Kroatien
Byer i Primorje-Gorski Kotar
C&C Group

C&C Group plc er en irsk producent af alkoholiske drikkevarer og læskedrikke. De kendes især for deres produktion af cider og deres Magners Irish Cider. De har bryggerier i Irland, Storbritannien og USA.
Virksomheden blev etableret af Dr Thomas Cantrell, som åbnede en butik i Belfast i 1852, der solgte læskedrikke. I 1868 indgik han et partnerskab med oldermand Henry Cochrane i Dublin i 1868, og de gjorde derefter forretninger under navnet Cantrell & Cochrane Limited.

Referencer 

Etableret i 1852
Virksomheder fra Irland
Semantic Scholar

Semantic Scholar er en forskningsdatabase udviklet af Allen Institute for AI og offentliggjort november 2015. Den bruger sprogteknologi til at give resuméer til videnskabelige artikler. Semantic Scholar forsker i brugen af kunstig intelligens i sprogteknologi, maskinlæring, menneske-computer-interaktion og informationssøgning.

Semantic Scholar begyndte som en database for datalogi, geovidenskab og neurovidenskab. I 2017 inkluderede de biomedicinsk litteratur i deres korpus.  omfatter databasen over 200 millioner publikationer uden begrænsning til særlige forskningsfelter.

Semantic Scholar tildeler hver artikel en unik identifikator kaldet Semantic Scholar Corpus ID (forkortet S2CID).

Kilder

Eksterne henvisninger 
 

Databaser
Etableret i 2015
Britvic

Britvic plc er en britisk producent af læskedrikke, der er baseret i Hemel Hempstead, Hertfordshire. De fremstiller læskedrikke under talrige brands. Produkterne kan være juice, sodavand, icetea, energidrikke og vand på flaske. Virksomheden blev etableret i 1845 i Chelmsford som British Vitamin Products Company.
I 2022 havde de 4.279 ansatte og en omsætning på 1,618 mia. britiske pund.

Referencer 

Etableret i 1845
Bryggerier i Storbritannien
A.G. Barr

A.G. Barr plc (Barr's) er en skotsk producent af læskedrikke, som er baseret i Cumbernauld og kendes for deres produktion af Irn-Bru. Den blev etableret i 1875 af Robert Barr i Falkirk.
De har bryggerier i Cumbernauld, Forfar og Milton Keynes.

Referencer 

Etableret i 1875
Bryggerier i Storbritannien
Pigen fra Chicago

Pigen fra Chicago er en amerikansk stumfilm fra 1922 af Irving Cummings.

Medvirkende 
 Milton Sills som Steve MacLaren
 Alice Lake som Sally Dolan
 Ben Hewlett som Willie Boy Toval
 Gertrude Claire som MacLaren
 Richard Headrick som Jimmie
 Ralph Lewis som Diamond Jim Favre

Referencer

Eksterne henvisninger 

 

Stumfilm fra USA
Amerikanske film fra 1922